### Beslutninger

Byrådsmedlem Leif Andersen deltog i udvalgets drøftelse.

Til punktet forelå vedlagte notat af 15. januar 2024 fra Borgmesterens Afdeling og Teknik og Miljø vedrørende vintertjeneste og vejrligskorrektionsmodel.

Forvaltningen præsenterede et kort oplæg om den nuværende situation, økonomimodellen for området, den kommende evaluering af vintertjenesten, indsatsplanen for afsmeltning af sne samt anvendelsen af eksterne entreprenører, jf. vedlagte.

På spørgsmål fra udvalget oplyste forvaltningen:

Om ispanser:

Fritlægning af veje, fortove og stier vanskeliggøres af, at der dannet ispanser og af, at forvaltningen ikke har de nødvendige redskaber til at fjerne ispanser.

Det er et aktivt valg, at man ikke kører med metalskær på sneplovene, da skærene ødelægger kloakdæksler og vejbelægning. Kommunen råder dog over noget materiel med metalskær, som typisk anvendes på kategori 1 og 2 veje.

Forvaltningen vil tage det med i den kommende evaluering, om noget fremadrettet kan gøres anderledes for at undgå ispanser og for at fjerne ispanser.

Det er vanskeligt at fjerne ispanseret på kategori 3 vejene. Man fjerner løbende, det man kan, og der Klaus Søndergaard og saltes fortsat. Højere temperaturer vil også medvirke til at fjerne ispanseret, da det så smelter.

[adresse] er opstået fordi, der kom ret meget våd sne, hvorefter der kom voldsomt meget frost. Man ville ikke kunne have nået at fjerne den våde sne, inden det blev til ispanser, da det skete inden for blot et par timer.

Om økonomi:

Eventuelle ubrugte midler på vintervedligeholdelseskontoen tilfalder kommunekassen ved regnskabsårets afslutning

Hvis der er behov for finansiering ud over almindelig vintervedligeholdelse, til f.eks. 15 års hændelser, og der ikke gives en ekstrabevilling, er det vejdriften, som må holde for.

Kommunen må ikke henstille til, at folk ikke kører ud. Det er en politimæssig opgave.

Budgettet for vintervedligeholdelse øges ikke, selvom antallet af stier, fortove og veje vokser, da der er valgt en styrbar budgetmodel for området, og da der alene sker pris- og lønfremskrivning af budgettet. I 2013 kom en ny økonomimodel, som reducerede serviceniveauet med 9 mio. kr. Op gennem 2010’erne blev der opbygget en større gæld på området, som man kompenserede for i forbindelse med buget 2018 og 2019. Budgettet er ikke tilbage på 2013-niveau.

Den fremadrettede økonomi og regulering af vejrligsregulativet kommer til at indgå som et element i forvaltningens kommende evaluering.

Om snestorm som 15 års hændelse, afledning af smeltevandet og evaluering:

Når sne og ispanser smelter, løber smeltevandet i almindelig vejafledning, der hvor det er beliggende eller det er kørt til. Sneen må ikke køres i havet, da sne og is er forurenet med salt og grus m.v. Der er kørt sne og is til smeltning på [adresse], hvor vandet afledes i vejafledningen. Det vides ikke, om afledningen er separeret fra spildevandet på [adresse] Det vides ikke, om separeret regnvandsafledning renses, inden det kommer i havet. Ikke separeret vejafledt vand kommer i det almindelige renseanlæg, hvor salt giver store problemer med rensningen. Det optimale er, at afledningen sker til etablerede forsinkelsesbassiner, hvor der sker en bundfældning og vandet filtreres gennem nedsivningen.

Teknisk Udvalg vil få forelagt forvaltningens evaluering sammen med oplæg til ny model for prioritering, økonomi, vintertjeneste, kriseberedskab, kommunikation og formidling samt oplæg til nyt vejrligsregulativ.

Forvaltningen følger løbende op på borgerhenvendelser.

Forvaltningen kommunikerer til befolkningen blandt andet via Facebook og kommunens hjemmeside.

På forespørgsel fra rådmanden svarede udvalget, at varsles der ny vejrligshændelse i nær fremtid ønsker udvalget det nødvendige beredskab etableret og købt til sikring af fremkommeligheden straks efter snefald.

Udvalget fremsatte ønske om, at udvalget, medierne og befolkningen orienteres om hændelse og beredskab med mulighed for dialog med forvaltning og rådmand.